armvectores/hy_wikipedia_2023 huggingface dataset:
Վյազովսկի գյուղական խորհուրդ (ախտիրսկի շրջան)

Անվան այլ կիրառումների համար տե՛ս՝ Վյազովսկի գյուղական խորհուրդ (այլ կիրառումներ)Վյազովսկի գյուղական խորհուրդ  (ուկրաիներեն՝ В'язівська сільська рада), Ուկրաինայի Սումիի մարզի Ախտիրսկի շրջանում։
2001 թվականի տվյալներով Վյազովսկի գյուղական խորհրդում բնակվում էր 1146 մարդ։ Խորհրդում կա 4 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
AU:AUՈւկրաինայի բնակավայրերի արբանյակային լուսանկարները։ (ուկր.)
Լասսինա Տրաորե

Լասսինա Շամստ Սուդին Ֆրանկ Տրաորե (ֆր.՝ Lassina Chamste Soudine Franck Traoré, հունվարի 12, 2001(2001-01-12), Բոբո Դիուլասո, Բուրկինա Ֆասո), բուրկինական ֆուտբոլիստ, «Այաքսի» և Բուրկինա Ֆասոյի հավաքականի հարձակվող։


== Ակումբային կարիերա ==
Տրաորեն «Ռախիմո» և Քեյփթաունի «Այաքս» ակումբների սան է։ Ֆուտբոլ խաղալ սկսել է հայրենի քաղաքի փողոցներում, 6 տարեկանում հայտնվել է «Ռախիմո» երիտասարդական ակադեմիայում։ 16 տարեկանում տեղափոխվել է Քեյփթաունի «Այաքս», որտեղ անցկացրել է 1,5 տարի։ 2019 թվականին 3,5 տարվա պայմանագիր է կնքել Ամստերդամի «Այաքսի» հետ։ Խաղային պրակտիկա ստանալու համար Լասսինան սկսել է հանդես գալ 2-րդ կազմում՝ «Յոնգ Այաքս»։ 2019 թվականի հունվարի 28-ին «Վոլենդամի» դեմ խաղում Տրաորեն կատարել է նորամուտը Էրստեդիվիզիում Ամստերդամի ակումբի պահեստային կազմում։ Մայիսի 12-ին «Ուտրեխտի» դեմ խաղում կատարել է նորամուտը Էրեդիվիզիում։ 2019 թվականին Տրաորեն դարձել է չեմպիոն և նվաճել Նիդեռլանդների գավաթը։


== Միջազգային կարիերա ==
2017 թվականի մայիսի 4-ին Տրաորեն Բենինի հավաքականի դեմ ընկերական խաղում կատարել է նորամուտը Բուրկինա Ֆասոյի հավաքականում։ Այդ խաղում նա խփել է իր առաջին գոլն ազգային հավաքականի կազմում


== Անձնական կյանք ==
Տրաորեի խոսքով՝ նրա հայրը հանդես է եկել Բուրկինա Ֆասոյի հավաքականում, իսկ կարիերան ավարտելուց հետո աշխատել է որպես ֆուտբոլային մարզիչ։ Մայրը նույնպես եղել է պրոֆեսիոնալ ֆուտբոլիստ և հանդես է եկել Ֆրանսիայում։ Ունի կրտսեր քույր։


== Ձեռքբերումներ ==
Թիմային
 «Այաքս»

Նիդեռլանդների չեմպիոն – 2018/19
Նիդեռլանդների գավաթի դափնեկիր – 2018/19
Նիդեռլանդների Սուպերգավաթի դափնեկիր – 2019


== Ծանոթագրություններ ==


== Արտաքին հղումներ ==
Վիճակագրությունը soccerway կայքում
Ֆուտբոլիստի էջը sports.ru կայքում
To. Heart

To. Heart (անգլ. թարգմանաբար՝ «Սրտին»), հարավկորեական գըրլ բենդ Fromis 9-ի դեբյուտային մինի ալբոմը։ Այն թողարկվել է 2018 թվականի հունվարի 24-ին` Stone Music Entertainment ընկերության կողմից` «To Heart» գլխավոր երգով։


== Նախադրյալներ ==
2018 թվականի հունվարին հայտարարվել էր, որ Fromis 9-ը դեբյուտելու է To. Heart երգով` 2017 թվականի նոյեմբերի 30-ին թողարկված «Glass Shoes» դեբյուտային թվային սինգլից հետո։


== Պրոմոուշեն ==
Հունվարի 24-ին խումբը հատուկ շոուքեյս է անցկացրել, որպեսզի ներկայացնի իր «To Heart» տիտղոսային երգը, որը հեռարձակվել է V Live-ի ուղիղ եթերում։ Դեբյուտը կայացել է 2018 թվականի հունվարի 25-ին` M Countdown-ով։


== Թրեք-լիստ ==


== Չարթեր ==


=== Շաբաթական ===


=== Ամսական ===


== Ծանոթագրություններ ==
Angelic Voices Calling

Angelic Voices Calling, դանիական Illnath խմբի առաջին մինի ալբոմը՝ թողարկված 2001 թվականին։


== Ալբոմի մասին ==
Angelic Voices Calling թողարկվել է կոլեկտիվի սեփական գործիքների մասնակցությամբ։ Խումբը երկար ժամանակ չէր կարողանում գտնել թմբկահար և վերջին վայրկյանին ծրագրվում է ալբոմի ձայնագրման համար հրավիրել թմբկահար Dimmu Borgir և Susperia խմբերից, բայց, վերջ ի վերջո, գտնվեց տաղանդավոր Բենջամինը, ով էլ կատարեց հարվածային մասը ալբոմի.


== Կոմպոզիցիաների ցանկ ==
Ancient Legacy - 00:49
Death Becomes All - 04:48
The Blood Is The Almighty Sin - 04:15
Angelic Voices Calling - 03:53
Never Again - 04:10


== Ձայագրության մասնակիցներ ==
Տուր - ստեղնահար
Benjamin - հարվածային
Tobias - բաս
Pete - կիթառ
Simon Thorsback - վոկալ
Lena - վոկալ


== Ծանոթագրություններ ==


== Արտաքին հղումներ ==
Երգի բառեր
Կասագի

Կասագի (ճապ.՝ 笠置町 Կասագի-տյո), Ճապոնիայի Կիոտո պրեֆեկտուրայի Սորակու գավառում գտնվող ավան։ Ավանի մակերեսը կազմում է 23,52 կմ², բնակչությունը՝ 1 284 մարդ (2017 թվականի հոկտեմբերի 1-ի տվյալների համաձայն), բնակչության խտությունը՝ 54,59 մարդ/կմ²։


== Աշխարհագրական դիրք ==
Ավանը տեղակայված է Հոնսյու կղզու Կինկի տարածաշրջանի Կիոտո պրեֆեկտուրայում։ Այս ավանի հետ սահմանակցում են Կիձուգավա, Նարա քաղաքները, Վաձուկա ավանը և Մինամիյամասիրո գյուղը։


== Կասագիդերա ==

Կասագիդերա (ճապ.՝ 笠置寺)
Կասագիդերա, Կասագի ավանի Սինգոն սեկտայի բուդդայական տաճար։ Հոնզանը բուդդայական Մատրեա է։ Ասում են՝ տաճարը հիմնել է կայսր Կուբունը կամ կայր Տենմուն։ Այս տաճարը կարևոր նշանակություն ունի Ճապոնիայի բուդդայականության պատմության մեջ։


== Բնակչություն ==
Գյուղի բնակչությունը կազմում է 1 284 մարդ (2017 թվականի հոկտեմբերի 1-ի տվյալների համաձայն), իսկ խտությունը՝ 54,59 մարդ/կմ²։ Բնակչության թվաքանակի փոփոխությունը՝ 1970-2015 թվականներին.


== Ծանոթագրություններ ==


== Արտաքին հղումներ ==
Կասագիի պաշտոնական վեբկայք (ճապոներեն)
Մինուսինսկի շրջան

Մինուսինսկի շրջան (ռուս.՝ Минусинский район Красноярского края), մունիցիպալ շրջան Ռուսաստանի Դաշնության Կրասնոյարսկի երկրամասում։
Ստեղծվել է 1924 թվականին։ Վարչական կենտրոնը՝ Մինուսինսկ։


== Աշխարհագրություն ==
Շրջանի տարածքի մակերեսը կազմում է 3185 կմ²։


== Բնակչություն ==
2011 թվականի մարդահամարի արդյունքներով շրջանում բնակվում էր 26146 մարդ։ Բնակչության խտությունը կազմում էր 8,21 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Միգել Կաբրերա

Միգել Կաբրերա (իսպ.՝ Miguel Mateo Maldonado y Cabrera, մայիսի 27, 1695(1695-05-27), Օախակա, Մեքսիկայի Միացյալ Նահանգներ - մայիսի 16, 1768(1768-05-16), Մեխիկո, Նոր Իսպանիայի փոխարքայություն, Իսպանական կայսրություն), Նոր Իսպանիայի մեծագույն նկարիչներից մեկը։ Կաթոլիկ եկեղեցու, հարուստ հովանավորների համար ստեղծել է կրոնական և աշխարհիկ արվեստի գործեր։ Նրա կաստային կտավները, որոնք պատկերում են հնդկացիների, իսպանացիների և աֆրիկացիների միջռասայական ամուսնությունները, համարվում են ժանրում լավագույնը։


== Կենսագրություն ==

Կաբրերան ծնվել է Օախակա դե Խուարես քաղաքի Անտեկեր շրջանում։ Մեխիկո տեղափոխվել է 1719 թվականին։ Ուսանել է կամ Ռոդրիգես Խուարես եղբայրների, կամ Խոսե դե Իբառայի մոտ։
Կաբրերան եղել է քաղաքի արքեպիսկոպոսի սիրելի նկարիչը և Հիսուսի միաբանության հետևորդ։ Նրա նկարչության վրա մեծ ազդեցություն է ունեցել Բարտոլոմե Էստեբան Մուրիլյոն և այդ ժամանակաշրջանի ֆրանսիական նկարչությունը։
Կաբրերան հայտնի է իր կաստային կտավներով և Խուանա Ինես դե լա Կրուսի դիմանկարով։ Խուան Դիեգոյի առաջին դիմանկարը ստեղծողներից է։ 1752 թվականին նրան թույլատրել են ստեղծել Սուրբ Գվատալուպեի սրբապատկերի երեք օրինակ արքեպիսկոպոս Խոսե Մանուել Ռուբիո ի Սալինեսի, Պապի և երրորը որպես հետագա նմուշների համար կիրառման օրինակ։

1756 թվականին Կաբրերան գրել է Սուրբ Գվադալուպեի սրբապատկերի մասին աշխատությունը՝ «Maravilla americana y conjunto de raras maravillas observadas con la dirección de las reglas del arte de la pintura», որին հաճախ անվանում են «Ամերիկյան հրաշալիք»։
1753 թվականին Կաբրերան Մեքսիկայում հիմնել է գեղարվեստի ակադեմիան և դարձել է նրա տնօրենը։
Կաբրերայի ստեղծագործությունները կրոնական բնույթի են, ինչպես նաև լինելով Մեխիկոյի արքեպիսկոպոսի պաշտոնական նկարիչը, կերտել է նրա և այլ դիմանկարներ։
Միգել Կաբրերայի մասունքներն ամփոփված են Մեխիկոյի Սանտա Ինես եկեղեցում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
El pintor Miguel Cabrera. ; Abelardo Carrillo y Gariel ; México, Instituto Nacional de Antropología e Historia, 1966. 
Miguel Cabrera, pintor oaxaqueño del siglo XVIII, ; Javier Castro Mantecón; Manuel Zárate Aquino; México, Instituto Nacional de Antropología e Historia, Dirección de Monumentos Coloniales, 1958. 
Historia del Convento de Sta. Ines y creación del Museo JLC,; Beatriz del Carmen Cuevas
Maravilla Americana at Internet Archive
Խաչատուր Բադալյան

Անվան այլ կիրառումների համար տե՛ս՝ Խաչատուր Բադալյան (այլ կիրառումներ)Խաչատուր Հակոբի Բադալյան (1905, Փորադաշտ - 1990, Երևան, Հայկական ԽՍՀ, ԽՍՀՄ), հայ պատմաբան։ Պատմական գիտությունների դոկտոր (1965), պրոֆեսոր (1967):


== Կենսագրություն ==
Խաչատուր Բադալյանը ծնվել է 1905 թվականին Փորադաշտ (այժմ՝ Նախիջևանի Ջուլֆայի շրջանում) գյուղում։ 1937 թվականին ավարտել է Երևանի պետական համալսարանը։ 1956-1979 թվականներին՝ Երևանի պետական համալսարանի ընդհանուր պատմության ամբիոնի վարիչ։
Աշխատությունները վերաբերում են Հայկական հարցին («Հայկական հարցը Սան-Ստեֆանոյի պայմանագրում և Բեռլինի միջազգային կոնգրեսում 1878», 1955), 1877-1878 թվականների ռուս-թուրքական պատերազմին («Հայաստանը ռուս-թուրքական պատերազմում 1877-1878», 1959), արևմտյան տերությունների իմպերիալիստական քաղաքականությունը Հայաստանում («Անգլո-ամերիկյան գիշատիչ իմպերիալիզմի ագրեսիվ քաղաքականությունը Հայաստանում (1919-1920 թվականներ)», 1951:


== Երկեր ==
Գերմանա-թուրքական օկուպանտները Հայաստանում 1918 թվականին։ Բադալյան Խաչատուր Հակոբի, 1905-1990, Սարկիսով Ե. Ղ [խմբ.], Երևանի համալսարանի հրատարակչություն, 1962։
Հայաստանը ռուս-թուրքական պատերազմում (1877-1878 թվականներ), Բադալյան Խաչատուր Հակոբի, Հարությունյան Շմավոն Ռուբենի, Երևան, Հայպետհրատ , 1959։
Դաշնակների կոնտրռևոլյուցիոն գործունեության մի քանի փաստերի մասին։ Բադալյան Խաչատուր Հակոբի, Երևան, Հայպետհրատ, 1955, 88 էջ։
Հայաստանը ռուս-թուրքական պատերազմում (1877-1878 թվականներ)։ Դաշնակների կոնտրռևոլյուցիոն գործունեության մի քանի փաստերի մասին։ Բադալյան Խաչատուր Հակոբի, 1905-1990, Երևան, Հայպետհրատ, 1955։
«Հայկական հարցը» Սան-Ստեֆանոյի պայմանագրում և Բեռլինի կոնգրեսում 1878 թվականին, Բադալյան Խաչատուր Հակոբի, 1905-1990, Պողոսյան Սերոբ Պողոսի 1904-1983 [խմբ.], Երևանի պետական համալսարան, Վ. Մ. Մոլոտովի անվան, Երևան, Երևանի համալսարանի հրատարակչություն, 1955։
Անգլո-ամերիկյան գիշատիչ իմպերիալիզմի ագրեսիվ քաղաքականությունը Հայաստանում 1919-1920 թվականներ, Բադալյան Խաչատուր Հակոբի, 1905-1990, Երևանի պետական համալսարան, Վ. Մ. Մոլոտովի անվան, Երևան, Պետական համալսարանի հրատարակչություն, 1951։


== Ծանոթագրություններ ==
Մայրանուն

Մայրանուն, հայկական իգական անուն։ Առաջացել է հայերեն մայր և անուն բառերից (այսպես են կոչել աղջկան, որովհետև զավակներին ծնողների անունը դնել սովորություն չէր հայերի մեջ)։ Մեկ անգամ հիշատակվել է 14-րդ դարում։


== Գործածություններ ==
Մայրանուն, կին Գազանի (նախքան 1420 թվականը)։


== Ծանոթագրություններ ==
Միտինո (այլ կիրառումներ)

Միտինո, կարող է վերաբերել՝

Միտինո - գյուղ Ռուսաստանի Կեմերովոյի մարզի Նովոկուզնեցկի շրջանի կազմում։
Միտինո - գյուղ Ռուսաստանի Նիժնի Նովգորոդի մարզի Վաչսկի շրջանի կազմում։
Միտինո - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Միտինո - գյուղ Ռուսաստանի Սմոլենսկի մարզի Ելնինսկի շրջանի կազմում։
Միտինո - գյուղ Ռուսաստանի Սմոլենսկի մարզի Սաֆոնովսկի շրջանի կազմում։
Միտինո - գյուղ Ռուսաստանի Սմոլենսկի մարզի Սմոլենսկի շրջանի կազմում։
Միտինո - գյուղ Ռուսաստանի Սմոլենսկի մարզի Վյազեմսկի շրջանի կազմում։
Կերկիրա

Կերկիրա (հուն․՝ Κέρκυρα) կամ Կորֆու (իտալերեն՝ Corfù), կղզի Հոնիական ծովում, Հոնիական կղզիախմբում։ Պատկանում է Հունաստանին։ Տարածությունը 626 կմ2 է։ Մակերևույթը հարավում բլրավոր հարթավայր է, հյուսիսում ՝ ցածրալեռնային։ Կազմված է գերազանցապես կրաքարերից և թերթաքարերից։ Բարձրությունը մինչև 906 մ է։ Կա մերձարևադարձային պտղաբուծություն։ Ունի ձմեռային առողջարաններ։ Գլխավոր քաղաքը և նավահանգիստը Կերկիրան է։ Բնակչությունը՝ 111 081 մարդ։


== Անվանում ==
Անվանումը հին հունարեն է։ Մեկնաբանվում է երկու կերպ․

որպես «ոլորկամոլոր, կորացրած» (ափերի գծագրության համար)
կերկուոս ― «նավակ» բառից։ Վենետիկյան տիրապետության շրջանում գործածության մեջ մտավ Կորֆու այլափոխված ձևը, որը պահպանվում է մինչև այժմ իտալերենում (Corfu)։ Ոմանք այս ձևի առաջացումը կապում են հունարեն Կորիֆե ― «բարձունք» բառի հետ։


== Քաղաքի տեսարան ==


== Կլիմա ==
Տարեկան միջին ջերմաստիճանը 22 °C, առատ տեղումներ 1280 մմ. Անձրևոտ եղանակներին՝ հոկտեմբերի-մարտի.


== Եղբայր քաղաքներ ==
Կերկիրա կղզին կապված է՝

 Գոլդ Քոսթ, Ավստրալիա


== Տես նաև ==
Հոնիական կղզիներ
Հոնիական Հանրապետություն
Հանրապետության յոթ կղզիներ
Կորֆուում հռչակագիր
ՀՔՏ Regulus (J327)


== Ծանոթագրություններ ==


== Արտաքին հղումներ ==
Մունիցիպալիտետ Կորֆուում (պաշտոնական կայք)
Սերբերը Կորֆուում և Վիդոյում Պատմական կայք
Ռուսական կայքը Կորֆուի մասին (ռուսերեն կայքը Կորֆու կղզի )
Տարեկան «Ռուսական շաբաթ Կորֆու" (պաշտոնական կայք)
Постоянно там веет теплый Зефир…(Керкира или Корфу). Святой Спиридон.
Կորֆու
Աթենական ագորայի թանգարան

Աթենական ագորայի թանգարան (հուն․՝ Μουσείο Αρχαίας Αγοράς), Աթենական ագորա երկրամասում գտնվող, XX դարի կեսին վերականգնված Ատտալոսի ստոայում (մ.թ.ա. II դարի հուշարձան) տեղակայված հնագիտական թանգարան։


== Ընդհանուր տեղեկություն ==
Թանգարանի բնորոշիչ առանձնահտկությունն այն է, որ ցուցադրանմուշների մեծ մասը սերտ կապված է աթենական ժողովրդավարության հետ, քանի որ Աթենական ագորան ծառայում էր որպես Հին Աթենքի հասարակական կյանքի կենտրոն։
Ատտալոսի ստոայի ավերակները հայտնաբերվել են Աթենական հնագիտական կազմակերպության կողմից անցկացված պեղումների ժամանակ՝ 1859-ից 1902 թվականների միջև ընկած ժամանակահատվածում։ 1953-1956 թվականներին ամերիկացի արդյունաբերողներ Ռոկֆելլերների ընտանիքը ֆինանսավորեց Աթենքում դասական հետազոտությունների ամերիկյան դպրոցի կողմից ստոայի վերակառուցումը՝ նախնական ենթադրելի տեսքով՝ հատուկ նրա համար, որ այդ շենքում տեղավորի հին ժողովրդավարության պատմության էքսպոզիցիան։
1957 թվականին հունական պետությունն իր վրա վերցրեց թանգարանի ղեկավարման և անվտանգության ապահովման պատասխանատվությունը, ինչպես նաև հետագա հնագիտական պեղումները։


== Հիմնական էքսպոզիցիա ==
Աթենական ագորայի հավաքման ֆոնդերը ներառում են.

գտածոներ՝ ջրհորներից, հանքավայրերից, դամբարաններից, արվեստանոցներից և տաճարներից՝ մ.թ.ա. IV հազարամյակից մինչև մ.թ.ա. VII դար
կավե, բրոնզե, ոսկրե կամ փղոսկրե, ապակյա օբյեկտներ՝ մ.թ.ա. VI—III դարեր
մ.թ.ա. VI—III դարերի քանդակագործություն
մ.թ.ա. VI դարից մինչև 1831 թվականի մետաղադրամներ
հին հունական կերամիկա մ.թ.ա. VI դար
գրեր՝ թվագրված մ.թ.ա. V—II դարեր
մ.թ.ա. V—II դարերի առարկաներ, որոնք կապված են Աթենքի հասարակական կյանքի հետ, մասնավորապես՝ օստրակոնները
մ.թ.ա. XI—VII դարերի կավե ջահեր
առարկաներ, որոնք գտնվել են խորը ջրհորներում և թվագրված են մ.թ.ա. X—I դարեր
բյուզանդական ժամանակշրջանի և Օսմանյան Հունաստանի կերամիկա, X—XII դարեր և XVII դար
մ.թ.ա. VI դարի սափորների հավաքածու, բյուզանդական ժամանակաշրջան
Ատտալոսի ստոայի սյունազարդ սրահից քանդակներ, մ.թ.ա. V—III դարեր
ստոիցիզմի քանդակներ և ճարտարապետական տարրեր։


== Ծանոթագրություններ ==


== Արտաքին հղումներ ==
«Ancient Agora Museum»։ Athens Info Guide։ Վերցված է 2017-12-02 
Νικολέττα Σαραγά, Μαρία Λιάσκα (2012)։ «Μουσείο Αρχαίας Αγοράς Αθηνών. Περιγραφή»։ Οδυσσέας (հունարեն)։ Υπουργείο Πολιτισμού και Αθλητισμού
Գերբնական (15-րդ եթերաշրջան)

Էրիկ Կրիպկեի կողմից ստեղծված ամերիկյան մութ ֆենտեզի «Գերբնականը» հեռուստասերիալի տասնհինգերորդ և վերջին եթերաշրջանը, որի պրեմիերան եղավ 2019 թվականի հոկտեմբերի 10-ին The CW հեռուստաալիքով։ Եթերաշրջանն բաղկացած կլինի 20 սերիաներից և հեռարձակվել է հինգշաբթի օրերին երեկոյան ժամը 8-ին (ET) և տեղափոխվել է երկուշաբթի օրերին երեկոյան ժամը 8-ին սկսած 2020 թվականի մարտի 16-ից։ Սա չորրորդ եթերաշրջանն է Էնդրյու Դեբբի և Ռոբերտ Սինգերի՝ որպես շոուրաններների մասնակցությամբ։ Հեռուստասերիալն սկզբնապես պետք է ավարտվեր 2020 թվականի մայիսին, սակայն COVID-19 համավարակի պատճառով արտադրության դադարեցումներից առաջացավ ընդմիջում մարտի 23-ի սերիայից հետո։  Այս եթերաշրջանն պլանավորված է վերսկսել հեռարձակել հոկտեմբերի 8-ին, հեռուստասերիալի ավարտական սերիան նոյեմբերի 19-ին հեռարձակելով։ ։


== Դերերում ==


=== Գլխավոր դերերում ===
Ջարեդ Փադելաքի - Սեմ Վինչեստեր
Ջենսեն Էքլզ - Դին Վինչեստեր
Միշա Քոլլինզ - Քասթիել
Ալեքսանդր Քալվերթ - Ջեք Քլայն / Բելֆեգոր


=== Հատուկ հրավիրված հյուրեր ===
Ջիմ Բիվեր - Բոբբի Սինգեր
Դի Ջեյ Քուոլլզ - Գարթ Ֆիթցջերալդ IV


=== Հրավիրված հյուրեր ===


== Ծանոթագրություններ ==


== Արտաքին հղումներ ==
Պաշտոնական կայք Archived 2007-01-14 at the Wayback Machine.(անգլ.)
Կալնիցկոե (գյուղ, Նովի Սանժարիի շրջան)

Կալնիցկոե (ուկրաիներեն՝ Кальницьке), գյուղ Ուկրաինայի Պոլտավայի մարզի Նովի Սանժարիի շրջանում։
2001 թվականի տվյալներով Կալնիցկոե գյուղում բնակվում էր 6 մարդ։ Բնակավայրը զբաղեցնում է 0,518 կմ² տարածք։ Բնակչության խտությունը կազմում էր 11,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Յունգի պլան

Յունգի պլան (անգլ.՝ Young Plan, ), Գերմանիայի համար երկրորդ ռեպարացիոն պլան, որը փոխարինեց Դաուեսի պլանին։
Մշակել էր մի շարք երկրների ֆինանսական փորձագետների կոմիտեն՝ ամերիկացի բանկիր Օուեն Յունգի (այստեղից էլ՝ անվանումը) ղեկավարությամբ։ Ընդունվել է ռեպարացիաների վերաբերյալ Հաագայի 1929—1930 թվականների կոնֆերանսում։
Յունգի պլանը նախատեսում էր տարեկան մուծումների չափի որոշ իջեցում (միջինը մինչև 2 մլրդ մարկ), արդյունաբերության վրա ռեպարացիոն հարկի, ինչպես նաև օտարերկրյա հսկիչ մարմինների վերացում և այլն։ Յունգի պլանի ընդունման կարևոր հետևանքներից էր օկուպացիոն զորքերի վաղաժամկետ դուրսբերումը Հռենոսյան մարզից։
Զուբցովի շրջան

Զուբցովի շրջան (ռուս.՝ Зубцовский район), մունիցիպալ շրջան Ռուսաստանի Դաշնության Տվերի մարզում։
Ստեղծվել է 1927 թվականին։ Վարչական կենտրոնը՝ Զուբցով։


== Աշխարհագրություն ==
Շրջանի տարածքի մակերեսը կազմում է 2167 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 17370 մարդ։ Բնակչության խտությունը կազմում էր 8,02 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
(4878) Ջիլլհատտոն

(4878) Ջիլլհատտոն (անգլ.՝ Gilhutton), աստերոիդ աստերոիդների հիմնական գոտում։ Հայտնաբերվել է 1968 թվականի հուլիսի 18-ին Կառլոս Տոռեսի և Ս. Կոֆրեի կողմից Սեռո Էլ Ռոբլեում։
Միջին հեռավորությունը Արեգակից կազմում է 2,289595 ա. մ., առավելագույնը մոտենում է 1,9379 ա. մ. հեռավորության վրա և հեռանում 2,6413 ա. մ.։ Արեգակի շուրջ մեկ ամբողջական պտույտ է կատարում 1265,43 երկրային օրվա ընթացքում, իր ուղեծրով շարժվելով միջինում 0,284489 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 6,18° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4878) Ջիլլհատտոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Գամբո (ուտեստ)

Գումբո կամ Գամբո (անգլ.՝ gumbo), ամերիկյան խոհանոցի ուտեստ՝ տարածված Լուիզիանա նահանգում։ Ուտեստը համեմունքներով թանձր ապուր է, որի խտությունը նման է ռագուին։ Ուտեստը համարվում է քաջունովների խոհանոցի ժառանգությունը, ովքեր 18-րդ դարում Կանադա արտագաղթած ֆրանսիացիներն են։ Նոր աշխարհի ուտեստների մեծ մասը հայտնվել է աֆրիկացի ստրուկների շնորհիվ, ովքեր իրենց հետ բերել էին ապուրի գլխավոր բաղադրիչը՝ բամիան։ Իրականում բույսի մեկ այլ անվանումից էլ (գոմբո) ուտեստը ստացել է ներկայիս անվանումը։ Այն երկրներում, որտեղ դժվար է ստանալ բամիա, այն փոխարինում են նեխուրի ցողունով։ Գամբոյի կազմի մեջ են մտնում բանջարեղեն՝ լոլիկ, սոխ, քաղցր պղպեղ, միս, հավի միս, երշիկ, խոզապուխտ կամ ծովամթերք (ծովախեցգետին, ոստրե)։
Ուտեստը թանձրացնում են ռու սոուսով, որը պատրաստվում է ալյուրից և կարագից (ալյուրը տապակում են կարագի մեջ մինչև այն ստանա վառ-աղյուսի գույն), ինչի շնորհիվ էլ ապուրը ստանում է իր թանձրությունը, ինչպես նաև համեմում են կրեոլյան համեմունքներով։ Սովորաբար ուտեստը մատուցվում է խաշած բրձնի հետ։


== Պատկերասրահ ==

		
		
		
		
		


== Ծանոթագրություններ ==
Զոյի Դոյչ

Զոյի Ֆրենսիս Թոմսոն Դոյչ (անգլ.՝ Zoey Francis Thompson Deutch, նոյեմբերի 10, 1994(1994-11-10), Լոս Անջելես, Կալիֆոռնիա)՝ ամերիկյան դերասանուհի, որն առաջին անգամ խաղացել է իր առաջին դերը 2010 թվականին։ Նա ավելի հայտնի է հեռուստասերիալներից «Նմանակը» և «Ամեն բան տիպ-տոպ, կամ կյանքը տախտակամածի վրա»։ Բայց նրան ավելի հայտնիություն է բերել Ռոզա Հեզվեի դերը «Վամպիրների ակադեմիա» ֆիլմում, որի պրեմիերան տեղի ունեցավ փետրվարի 14-ին 2016 թ.:


== Կենսագրություն ==
Զոյի Դոյչը ծնվել է դերասանուհի Լիա Տոմսոնի և կինոռեժիսոր Հովարդ Դոյչի ընտանիքում։ Հաճախել է Oakwood School ու The Los Angeles County High School դպրոցները, որտեղ և սովորել է դերասանական արվեստին։


== Կարիերա ==
Զոյի Դոյչի կարիերան սկսվել է 2010 թվին, երբ նա առաջին անգամ հայտնվեց «Ամեն բան տիպ-տոպ, կամ կյանքը տախտակամածի վրա» սերիալում Disney-ի կողմից նկարված, և կատարեց Մայա Բենեթի դերը, ում սիրահարվեց Զակ Մարթինը։
2011 թվականին նա միացել է «Նմանակը» ֆիլմի դերասանական խմբին, որը գնում էր The CW Television Network հեռուստաալիքով, որտեղ կատարում էր Ջուլիեթ Մարթնի դերը— ոռթեգրված դուստրը գլխավոր հորոսուհու ՝ Շիվան Մարթինի (Սառա Միշել Գելար)։ Նույն թվականին նա հայտնվում է «Ջրային ոստիկանություն. հատուկ բաժին» հեռուստաշոույի սերիայում— «Վերջին գնահատականը» սերիայում և «Աղջիկը կապույտ դիմակով» սերայում։ 2013 թվականին դուրս եկավ «Գեղեցիկ արարածներ» ֆիլմը, որտեզ նա կատարեց Էմիլի Էշերի դերը։ Նույն տարվա փետրվարին դարձավ հայտնի, որ դերասանուհին ընտրվել է Ռոզմարի Հեզվեյի դերի համար «Վամպիրերի ակադեմիա» ֆիլմում, որը գրել էր ամերիկացի գրող Ռեյչլ Միդը։ Դեկտեմբերի 17-ին տեղի ունեցավ «Ի՞նչու նա» ֆիլմի պրեմիերան, որտեղ նա խաղաց Ստեֆանի Ֆլեմինգի դերը։ Նաև 2016 թվականի հունվարին լույս տեսավ իր մասնակցությամբ ֆիլմ, որի անունն է «Թեթևամիտ պապիկը» անվամբ։
2017 թվականի մարտին հրապարակվեց «Ժամանակի մատրիցա» ֆիլմը, որտեղ նա խաղաց գլխավոր դերը։ Դա հիմնված է Լորեն Օլիվերի «Մինչ ես կընկնեմ» վեպի վրա։ 2017 թվականին նկարահանվել է Էդ Շիրանի «Perfect» տեսահոլովակի մեջ։


== Ծանոթագրություններ ==
Ժյուլիեն Օֆրե դը Լամետրի

Ժյուլիեն Օֆրե դը Լամետրի (ֆր.՝ Julien Offray de La Mettrie, դեկտեմբերի 12, 1709(1709-12-12) կամ դեկտեմբերի 25, 1709(1709-12-25), Սեն Մալո - նոյեմբերի 11, 1751(1751-11-11)[…], Պոտսդամ, Պրուսիայի թագավորություն), ֆրանսիական մատերիալիստ փիլիսոփա։


== Ուսումնասիրություններ ==
Ուսումնասիրել է աստվածաբանություն, ֆիզիկա, բժշկություն։ «Հոգու բնական պատմություն» 1745, «Մարդ-մեքենա» 1747, «Էպիկուրի համակարգը» 1751 երկերում Լամետրի Ֆրանսիայում առաջինն է տվել մեխանիստական մատերիալիզմի հետևողական շարադրանքը։ Ըստ նրա գոյություն ունի լոկ մատերիական սուբստանցը։ Մարդկային օրգանիզմը Լամետրի համարել է ինքնալար մեքենա՝ նման ժամացույցի մեխանիզմին։ Նրա ուսմունքում առկա են էվոլյուցիոն գաղափարներ։
Բարոյագիտության մեջ հարել է հեդոնիզմին։ Հասարակության զարգացումը բացատրել է նշանավոր մարդկանց գործունեությամբ և լուսավորության հաջողություններով։ Լամետրիի Փիլիսոփայությունը նպաստել է Դ. Գիդրոյի, Պ. Հոլբախի և Կ. Հելվեցիուսի հայացքների ձևավորմանը։


== Ծանոթագրություններ ==
Պան-Եվրոպա (նախագիծ)

«Պան-Եվրոպա», «Բրիանի նախագիծ», «Բրիանի պլան», քաղաքատնտեսական նախագիծ 1929-1931 թվականներին՝ «Եվրոպական ազգերի դաշնությունների» (եվրոպական 27 երկրների մասնակցությամբ) ստեղծումից հետո՝ Ֆրանսիայի միջազգային դիրքերն ամրապնդելու (վերականգնելու) նպատակով։ 
Նման միավորում ստեղծելու գաղափարը տարածում է գտել 1923 թվականից, իսկ նախագիծը առաջարկել է 1929 թվականի սեպտեմբերին Ֆրանսիայի արտաքին գործերի նախագահ Արիստիդ Բրիանը, զարգացվել է եվրոպական պետությունների կառավարություններին ֆրանսիական կառավարության ներկայացրած 1930 թվականի մայիսի 1-ի հուշագրի մեջ։ Բրիանի նախագիծը նախատեսում էր «Եվրոպական դաշնային միության» ստեղծում, որի մեջ չէին մտնում Մեծ Բրիտանիան և Խորհրդային Միությունը։ Գերմանիայի, Մեծ Բրիտանիայի, Միացյալ Նահանգների և այլ պետությունների բացասական վերաբերմունքը խափանեցին (1931) ֆրանսիական նախագիծը։ 
Երկրորդ համաշխարհային պատերազմից (1939-1945) հետո Եվրոպայի արևմտյան պետությունների միավորման արտահայտություններից են ռազմաքաղաքական և տնտեսական մի շարք կազմակերպություններ (Եվրոպական տնտեսական համագործակցություն և այլն)։
Աշոտ Հարությունյան (ագրոքիմիկոս)

Անվան այլ կիրառումների համար տե՛ս՝ Աշոտ Հարությունյան (այլ կիրառումներ)Աշոտ Սարգսի Հարությունյան (օգոստոսի 1, 1909(1909-08-01), Թիֆլիս, Ռուսական կայսրություն - 2003, Մոսկվա, Ռուսաստան), հայ ագրոքիմիկոս։ Գյուղատնտեսական գիտությունների դոկտոր (1961), պրոֆեսոր (1963)։ ԽՄԿԿ անդամ 1939 թվականից։


== Կենսագրություն ==
1929 թվականին ավարտել է Երևանի համալսարանի գյուղատնտեսագիտության ֆակուլտետը։ 1939-1941 թթ. և 1945-1949 թթ. ղեկավար պաշտոններ է վարել «Հայպահածո», «Արարատ» տրեստներում, եղել է խորհրդային տնտեսությունների վարչության պետ։ 1949 թվականից խաղողագործության, գինեգործության և պտղաբուծության հայկական ԳՀԻ-ում ագրոքիմիայի և հողագիտության բաժնի վարիչ (1950-1952 թվականներին ինստիտուտի տնօրենի պաշտոնակատար)։


== Գործունեություն ==
Հարությունյանի գիտական աշխատանքները վերաբերում են բազմամյա տնկարկների, հատկապես խաղողի վազի պարարտացման, սնման ռեժիմի կանոնավորման միջոցով բույսերի սնկային հիվանդությունների սահմանափակման և ցրտադիմացկունության բարձրացման խնդիրներին։ Ուսումնասիրել է խաղողի և գինու որակի վրա պարարտանյութերի ազդեցության հարցերը, առաջարկել դրանց չափաքանակները և օգտագործման լավագույն ժամկետներ, ՀԽՍՀ այգիներում առաջին անգամ կիրառել է բարդ, համակցված պարարտանյութեր և միկրոտարրեր։


== Երկեր ==
Խաղողի այգիների պարարտացումը, Ե., 1963։
Удобрение виноградников, М., 1965.


== Ծանոթագրություններ ==
Դավիթ Բեննենտ

Դավիթ Բեննենտ (սեպտեմբերի 9, 1966(1966-09-09)[…], Լոզան, Շվեյցարիա), շվեյցարացի դերասան։ Առավել հայտնի է Ֆոլկեր Շլյոնդորֆի «Թիթեղյա թմբուկ» ֆիլմում 12 տարեկանում կատարած Օսկարի դերով։


== Կենսագրություն ==
Ծնվել է 1966 թվականին Շվեյցարիայի Լոզան քաղաքում, գերմանացի դերասան Հեյնց Բեննենտի և ֆրանսիացի պարուհի Դիանա Մանսարի (հանդես է եկել Պոլլետ Ռենուի անվան ներքո) ընտանիքում։ Ունի մեծ քույր՝ Աննան (ծնված 1963 թվականին)։ Նա նույնպես զբաղվել է դերասանությամբ։ Կյանքի առաջին տարիները Դավիթ Բեննենտն անցկացրել է Հունաստանի Միկոնոս կղզում։ Վաղ մանկությունից նա ֆիզիկական աճով հետ էր մնում, որի համար դպրոց համարյա չի հաճախել և կրթություն ստացել է տանը՝ մոր ղեկավարությամբ։
Շվեյցարիայից բացի Դավիթն ապրել է Գերմանիայում և Ֆրանսիայում, լավ տիրապետում է գերմաներեն, ֆրանսերեն և անգլերեն լեզուներին։ Դավիթի դերասանական կարիերան սկսվել է 1974 թվականին։
Նա 12 տարեկանում նկարահանվել է «Թիթեղյա թմբուկ» ֆիլմում, որում կատարած դերը նրանից պահանջել է բավական շատ ֆիզիկական և բարոյական ծախսեր։ Այն բազմաթիվ վեճերի տեղիք է տվել, որովհետև ֆիլմում դերասանը մասնակցել է հասուն կանանց հետ սեռական հարաբերություններ պատկերող տեսարանների։
1984 թվականին Դավիթ Բեննենտը նկարահանվել է ռեժիսոր Իվա Բուասեի «Շուրջկալում» ֆրանսիական-ամերիկական քրեական ֆիլմում։ 19 տարեկանում Բեննենտը Ռիդլի Սքոթի կողմից հրավիրվել է մասնակցելու «Լեգենդը» ֆենտեզի ֆիլմի նկարահանումներին, որտեղ նրա գործընկերներն էին Թոմ Քրուզը և Միա Սառան։ Այս դերի համար նա արժանացել է Երիտասարդ դերասան մրցանակին։
Դավիթ Բեննենտն ունի 155 սմ հասակ, որի համար նա հաճախակի կատարել է թզուկների դերեր, չնայած նա այդպիսին չէ։


== Ընտրյալ ֆիլմագրություն ==
Ծնողներ - Դավիթ (1974)
Թիթեղյա թմբուկ - Օսկար Մացերատ  (1979)
Շուրջկալում - Շիմ (1984)
Լեգենդը - Գամփ  (1985)
Դերրիկ - Հեյնց Վեյք (1985)
Նա ատում է ինձ - բժշկ Հերման Շիլլեր (2004)
Ուլժան - Շակունի (2007)
Միխայել Կոլխաս - Սեզար (2007)
Պլանետարիում - Յունկեր (2016)
Օգոստոսյան մառախուղ - Օյա (2016)
Անտեսանելի ֆիլմ — Պոդսնեժնիկով (2017)


== Ծանոթագրություններ ==


== Գրականություն ==
John Holmstrom. The Moving Picture Boy: An International Encyclopaedia from 1895 to 1995. Norwich, Michael Russell, 1996, p. 362.
Bennent mal vier — Diane, Heinz, Anne und David Bennent. Porträt einer Künstlerfamilie, 1995.
Սոկորիկի

Սոկորիկի (ուկրաիներեն՝ Сокорики), ավան Ուկրաինայի Ժիտոմիրի մարզի Կորոստենի շրջանում։
2001 թվականի տվյալներով Սոկորիկի ավանում բնակվում էր 242 մարդ։ Բնակավայրը զբաղեցնում է 0,207 կմ² տարածք։ Բնակչության խտությունը կազմում էր 1169,08 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Հակոբ Սողոմոնյան

Հակոբ Սողոմոնյան (կամ՝ Սողոմյան, ?, Բիլեջիկ, Եվդոկիայի գավառ, Սեբաստիայի նահանգ- 1915, Կոնիա), հայ դեղագործ։


== Կենսագրություն ==
Ծնվել է Սեբաստիայի նահանգի Եվդոկիայի գավառի Բիլեջիկ (Բիրեջիկ) քաղաքում։ Ավարտել է Կ. Պոլ­սի Օսմանյան դեղագործական վարժարանը։ 1892 թվականին Կ. Պոլսի Բահչե կափու թաղամասի Իքի կափըլը («Երկդռ­նա­նի») դեղատանը դեղագործ է աշխատել։ Այնուհետև տեղափոխվել է ծննդավայրը՝ Բիլեջիկ։
Մահացել է 1915 թվականին Կո­նի­այում՝ աքսորում գտնվելու ժամանակ, ժանտախտից։


== Գրականություն ==
Հայ բժշկութեան տուած զոհերը, ցուցակագրուած վաւերական փաստերով, Կ. Պոլիս, 1919։
Յարման Արսեն, Հայերը օսմանյան առողջապահության ծառայության մեջ և պատմություն սուրբ Փրկիչ հայոց հիվանդանոցի (թուրքերեն), Ստամբուլ, 2001։


== Աղբյուր ==
Հարություն Մինասյան,  Օսմանյան կայսրությունում և Թուրքիայի Հանրապետությունում բռնաճնշումների և ցեղասպանության ենթարկված հայ բժիշկներ, Երևան, «Լուսաբաց», 2014 — 520 էջ։
(6691) Տրուսոնի

(6691) Տրուսոնի (անգլ.՝ Trussoni), աստերոիդ աստերոիդների հիմնական գոտում։ Հայտնաբերվել է 1984 թվականի փետրվարի 26-ին Անրի Դեբեոնի կողմից Լա Սիլյայում։
Միջին հեռավորությունը Արեգակից կազմում է 2,57536 ա. մ., առավելագույնը մոտենում է 1,9381 ա. մ. հեռավորության վրա և հեռանում 3,2126 ա. մ.։ Արեգակի շուրջ մեկ ամբողջական պտույտ է կատարում 1509,58 երկրային օրվա ընթացքում, իր ուղեծրով շարժվելով միջինում 0,238477 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,91° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6691) Տրուսոնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Վանևանի պատմության և մշակույթի անշարժ հուշարձանների ցանկ (Գեղարքունիքի մարզ)

Այս հոդվածը ներկայացնում է Գեղարքունիքի մարզի Վանևան գյուղի պատմության և մշակույթի հուշարձանների ցանկը, որը 2002 թ․ հաստատվել է Հայաստանի կառավարության կողմից։ Ցանկում ներառված է ընդամենը 4 հուշարձան (4 միավոր)։

 


== Տես նաև ==
Հայաստանի պատմության և մշակույթի անշարժ հուշարձանների ցանկ


== Ծանոթագրություններ ==
Էլզա Բրանդեյս

Էլիզաբեթ «Էլզա» Բրանդեյս  (հունգ.՝ Brandeisz Erzsébet «Elza,սեպտեմբերի 18, 1907(1907-09-18), Բուդապեշտ, Ավստրո-Հունգարիա - հունվարի 6, 2018(2018-01-06), Շոպրոն, Դյոր-Մոշոն-Շոպրոն, Հունգարիա ), հունգարացի պարուհի և պարուսույց։ Համարվում է էքսպրեսիոնիստական ​​պարի հիմնադիրը Հունգարիայում։
Երկրորդ համաշխարհային պատերազմի ժամանակ նա մի քանի հրեաների թաքցրեց Բալատոնալմադիում գտնվող իր ամառանոցում, այդ թվում՝ 14-ամյա Ջորջ Սորոսոնին։ 1995 թվականին Յադ Վաշեմը Էլզա Բրանդեյսին շնորհել է « Աշխարհի արդարակյացներ» պատվավոր կոչում։


== Վաղ տարիներ ==
Էլիզաբեթ Բրանդեյսը ծնվել է Ավստրիայի Ռուստ քաղաքում 1907 թվականի սեպտեմբերի 18-ին։ Նա մեծացել է Բուդապեշտում՝ գերմանական լյութերական ընտանիքում։ Մանկության տարիներին նա ականատես է եղել Կարլ I կայսրի թագադրմանը, որը տեղի է ունեցել Բուդապեշտում։
1923 -1928 թվականներին Բրենդեյսը պար է սովորել Լիլի Կալլայի դպրոցում։ 1930-ականներին սովորել է Վիեննայում և Դրեզդենում պարուսույց Մերի Ուիգմանի մոտ։


== Կարիերա ==
Բրենդեյսն աշխատել է որպես պարուհի, իսկ ավելի ուշ՝ որպես ուսուցիչ ժամանակակից պարի մասնավոր դպրոցում, որը ղեկավարում էր էթնիկ հրեա Բելանա Լայտայը։
Երկրորդ համաշխարհային պատերազմի ժամանակ, խուսափելու նացիստների կողմից դպրոցի գրավումից, Բրանդեյսը Լայթի դպրոցը վերագրել է իր անունով։ Երբ Լայթային բռնի տեղահանել են «դեղին աստղի տուն», Բրանդեյսը նրան սնունդ է բերել, ինչպես նաև օգնել է հովանավորչական նամակ ստանալ Պորտուգալիայի դեսպանատնից։ Բացի այդ, 1944 թվականին Բրենդեյսը օգնեց Էլիզաբեթ Սորոսին և նրա 14-ամյա որդուն՝ Գյորգիին, ով փոխեց իր անունը ԱՄՆ տեղափոխվելուց հետո և աշխարհին հայտնի դարձավ որպես Ջորջ Սորո, ապաստանել Բալատոնալմադի իր ամառանոցում Բալատոն լճի վրա։
Հետպատերազմյան տարիներին նոր կոմունիստական ​​կառավարությունը բացասաբար արձագանքեց էքսպրեսիոնիստական ​​պարերին՝ դրանք համարելով անկումային, և 1948 թվականից Բրենդեյսին արգելեցին ելույթ ունենալ՝ նա սկսեց մարմնամարզություն դասավանդել Բալատոնալմադիում։


== Հետագա կյանք ==
1963 թվականին թոշակի անցնելուց հետո Բրենդեյսը դարձավ Շոպրոնի Սթորնո տան թանգարանի ուղեցույցը, որտեղ նա աշխատեց մինչև 1978 թվականը։
Կյանքի վերջին տարիներին նա մեկուսացված էր ապրում Շոպրոնում, որտեղ նրան օգնում էին խնամակալները՝ Ջորջ Սորոսի աջակցությամբ։ 2018 թվականի հունվարի 6-ին իր մահվան պահին 110-ամյա Էլզա Բրանդեյսը քաղաքի ամենատարեց բնակիչն էր։ ։


== Ծանոթագրություններ ==
Պոդոզերկա (գյուղ, Զենկովի շրջան)

Պոդոզերկա (ուկրաիներեն՝ Підозірка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Պոդոզերկա գյուղում բնակվում էր 251 մարդ։ Բնակավայրը զբաղեցնում է 2595 կմ² տարածք։ Բնակչության խտությունը կազմում էր 96,72 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (293001-293100)

Աստերոիդների ցանկ (292901-293000)  • Աստերոիդների ցանկ  • Աստերոիդների ցանկ (293101-293200)
 Աստերոիդների ցանկ (292901-293000)  • Աստերոիդների ցանկ  • Աստերոիդների ցանկ (293101-293200)
Իսամետովո (այլ կիրառումներ)

Իսամետովո, կարող է վերաբերել՝

Իսամետովո - գյուղ Ռուսաստանի Բաշկորտոստան հանրապետության Իլիշևսկի շրջանի կազմում։
Իսամետովո - գյուղ Ռուսաստանի Բաշկորտոստան հանրապետության Շարանսկի շրջանի կազմում։
Չան (Ճապաղջրի գավառ)

Անվան այլ կիրառումների համար տե՛ս՝ Չան (այլ կիրառումներ)Չան, գյուղ Արևմտյան Հայաստանում, Բիթլիսի վիլայեթի Ճապաղջրի գավառակում։ Գտնվում էր Չիքթլիկ գյուղաքաղաքից 15 կմ հյուսիս-արևելք՝ անտառապատ լեռնալանջին։
Գյուղը հարուստ էր բնական ռեսուրներով։ Մոտակայքում կար հանքային տաք ջրեր և կարմիր հողեր։
XX դարի սկզբին Չանն ուներ 40 տուն բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Սիմեն Ագդեստեյն

Սիմեն Ագդեստեյն (նորվ.՝ Simen Agdestein, մայիսի 15, 1967, Ասքեր, Նորվեգիա), նորվեգացի շախմատիստ, շախմատի տեսաբան, գրոսմայստեր և ֆուտբոլիստ։


== Կենսագրություն ==
Սիմենը մանկուց զբաղվել է շախմատով և 1982 թվականին դարձել է Նորվեգիայի բոլոր ժամանակների ամենաերիտասարդ շախմատի չեմպիոնը (հետագայում նա ևս 6 անգամ նվաճել է այդ տիտղոսը)։ Նույն թվականին նա առաջին անգամ մասնակցել է շախմատի օլիմպիադային, որտեղ նա ցուցաբերել է լավագույն անհատական արդյունք 4-րդ խաղատախտակի վրա։ 1983 թվականին Յովիկի մրցաշարում հաղթել է շախմատի աշխարհի փոխչեմպիոն Բորիս Սպասկուն։ 1985 թվականին մասնակցել է Մեքսիկայում տեղի ունեցած շախմատի միջազգային մրցաշարին, որտեղ զբաղեցրել է 6-րդ տեղը և դարձել Նորվեգիայի առաջին գրոսմայստերը։
1980-ականների կեսերին Սիմեն Ագդեստեյնը ֆուտբոլ է խաղացել առաջին դիվիզիոնում հանդես եկող «Լյուն» ակումբում՝ համատեղելով շախմատը ֆուտբոլի հետ, միաժամանակ ուսանելով Օսլոյի համալսարանի սոցիոլոգիայի ֆակուլտետում։ 1988-1989 թվականներին նա 8 խաղ է անցկացրել Նորվեգիայի հավաքականում և խփել մեկ գնդակ։ Նույն ժամանակաընթացքում նա եղել է աշխարհի թիվ 16-րդ վարկանշային շախմատիստը։ Ծնկի վնասվածքի պատճառով նա 1992 թվականին թողնում է իր ֆուտբոլիստի կարիերան։ 1990- ականներին Սիմենի շախմատի արդյունքները նվազեցին և սկսեց զբաղվել շախմատային տեսությունով։ 1995 թվականին նա ստանում է շախմատային տեսաբանի կոչում։
1997 թվականին նրա հեղինակությամբ հրատարակվում է շախմատային դասագիրք։ Մեկ տարի անց նա Բերում քաղաքում հիմնում է շախմատի դպրոց։ Բերումում նրա աշակերտներց է եղել ապագա աշխարհի չեմպիոն Մագնուս Կառլսենը։ Հետագայում Սիմենի եղբայրը դառնում է Կառլսենի մենեջերը, իսկ Սիմենը գրի է առնում Կառլսենի կենսագրությունը։
1999 թվականին Սիմեն Ագդեստեյնը ճանաչվում է Կապել լա Գրանդ մրցաշարի հաղթող, իսկ 2003 թվականին՝ Մեն կղզում տեղի ունեցած մրցաշարի հաղթող։ 2014 թվականին մասնակցել է Նորվեգիայի Ստավանգեր քաղաքում տեղի ունեցած գրոսմայստերական գերմրցաշարին, որին մասնակցել են նաև Մագնուս Կառլսենը, Լևոն Արոնյան, Ֆաբիանո Կարուանան, Ալեքսանդր Գրիշչուկը, Վլադիմիր Կրամնիկը, Անիշ Գիրին, Պյոտր Սվիդլերը, Վեսելին Տոպալովը և Սերգեյ Կարյակինը, Սիմեն Ագդեստեյնը զբաղեցրել է վերջին 10-րդ տեղը։


== Ծանոթագրություններ ==


== Արտաքին հղումներ ==
Սիմեն Ագդեստեյնի անձնական քարտը ՖԻԴԵ-ի կայքում (անգլ.)
Սիմեն Ագդեստեյնի պարտիաները Chessgames.com կայքում (անգլ.)
Սիմեն Ագդեստեյնի անձնական քարտը 365chess.com կայքում (անգլ.)
Ոսկե Ձկնիկ (համաստեղություն)

Ոսկե ձկնիկ (լատ.՝ Dorado), երկնքի հարավային կիսագնդի համաստեղություն։ Երկնքում զբաղեցնում է 179,2 քառակուսի աստիճան մակերես, պարունակում է անզեն աչքով տեսանելի 32 աստղ։ Ռուսաստանի տարածքից տեսանելի չէ։ Համաստեղությունում է գտնվում խավարման հարավային բևեռը։


== Հայտնի աստղեր ==
Այստեղ է տեղակայված նաև Ոսկե ձկան AB աստղը, որը տվել է շարժվող աստղերի խմբի անվանումը, և Ոսկե ձկան S աստղը՝ տատանվող հիպերհսկաների ամբողջ դասի նախատիպը։ Համաստեղության ամենապայծառ աստղերից մեկը՝ Ոսկե ձկան գամման, նույնպես անվանում է տվել փոփոխական աստղերի դասերից մեկին։ 1987 թվականին Ոսկե ձկան համաստեղությունում պայթեց գերնոր աստղ SN 1987A-ն։ Ոսկե ձկնիկում է գտնվում Խավարածրի հարավային բևեռը և Մագելանի մեծ ամպը։


== Պատմություն ==

Ոսկե ձկնիկի համաստեղությունն առաջարկել է Պետեր Պլանցիուսը 1598 թվականին։ Որոշ ժամանակ նրան հենց այդպես էլ անվանում էին, բայց 1627 Ռուդոլֆյան աղյուսակներում Յոհա Կեպլերը առաջարկել է «Սրաձուկ» (լատ.՝ Xiphias) տարբերակը։ Հենց այդ տարբերակով էլ համաստեղությունը հանդիպում է մի շարք հին երկնային քարտեզներում։ Ի դեպ այդ քարտեզնորում պատկերում էին ոչ միայն սրաձկանը այլ նաև սղոցաձուկ։ Մասնավորապես սրաձուկը պատկերվծ է Յան Գեվելիայի «Որանոգրաֆիա» աշխատությունում։ Յոհան Գաբրիել Դոպելմայրի «Atlas Coelestis» աշխատությունում օգտագործվում են երկու անվանումներ՝ «Ոսկե ձկնիկ» (լատ.՝ Dorado) և «Սրաձուկ» (լատ.՝ Xiphias)։ Ջոն Ֆլեմստիդի «Երկնքի քարտեզում», ինչպես նաև Թոմաս Կորբինիանուսի «Mercurii philosophici firmamentum firmianum»-ում պատկերված է սղոցաձուկ և գրված է Ոսկե ձուկ։
Այժմ ընդուված է Պլանցիուսի տված անվանումը՝ Dorado (Ոսկե ձկնիկ)։ Բայց գերմաներենում պահպանվել է «Սրաձուկ» (գերմ.՝ Schwertfisch).


== Արտաքին հղումներ ==
«Ոսկե Ձկնիկ»։ wikisky.org։ Արխիվացված է օրիգինալից 2013-01-14-ին։ Վերցված է 2013-01-08 
«Ոսկե Ձկնիկ»։ Астромиф։ Արխիվացված է օրիգինալից 2012-10-23-ին։ Վերցված է 2013-01-18 
Jan  Ridhpath։ «Dorado: The Goldfish»։ StarTales (անգլերեն)։ Արխիվացված օրիգինալից 2012-10-23-ին։ Վերցված է 2012-10-18 
«Dorado» (անգլերեն)։ на www.constellationsofwords.com։ Արխիվացված է օրիգինալից 2012-10-23-ին։ Վերցված է 2012-10-18
Կրասկինո

Կրասկինո (ռուս.՝ Краскино), քաղաքատիպ ավան Ռուսաստանի Պրիմորիեի երկրամասի Խասանսկի շրջանի կազմում։
Բնակչությունը 2012 թվականին գրանցված տվյալներով կազմում էր 3170 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերեշենկա (գյուղ, Դերաժնյայի շրջան)

Անվան այլ կիրառումների համար տե՛ս՝ ՉերեշենկաՉերեշենկա (ուկրաիներեն՝ Черешенька), գյուղ Ուկրաինայի Խմելնիցկիի մարզի Դերաժնյայի շրջանում։
2001 թվականի տվյալներով Չերեշենկա գյուղում բնակվում էր 299 մարդ։ Բնակավայրը զբաղեցնում է 1226 կմ² տարածք։ Բնակչության խտությունը կազմում էր 243,88 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոխրոտիկը (մուլտֆիլմ, 1950)

«Մոխրոտիկը» (անգլ.՝ Cinderella), ամերիկյան լիամետրաժ, երաժշտական, անիմացիոն ֆիլմ, ստեղծված «Ուոլթ Դիսնեյ» ընկերության կողմից, 1950 թվականին՝ Շառլ Պերոյի համանուն հեքիաթի հիման վրա։ Դիսնեյ ստուդիան մուլտֆիլմի վրա ծախսել է 2.5 միլիոն դոլար և 6 տարի ժամանակ (1944-1950 թթ.)։ Ֆիլմի համար գրվել է 6 երգ, որոնք կապված են սյուժեի հետ և ընդգծում են առավել կարևոր տեսարանները։


== Սյուժե ==
Մուլտֆիլմի գլխավոր կերպարը Մոխրոտիկ անունով մի աղջիկ է, որն ապրում է իր իրական հոր, խորթ մոր և երկու խորթ քույրերի հետ։ Հոր մահից հետո խորթ մայրը ցույց է տալիս իր ողջ ատելությունը դեպի Մոխրոտիկը և նրան դարձնում է իրենց տան սպասուհին։ Օր օրի Մոխրոտիկն ավելի էր գեղեցկանում և բացի դրանից նա ուներ չափազանց բարի սիրտ և հոգի։ Նա ուներ շատ ընկերներ, որոնք կենդանիներ էին։ Մի օր թագավորը հրաման է տարածում, որ թագավորության բոլոր երիտասարդ աղջիկները պետք է գան պալատ, որպեսզի արքայազնը ընտրի իր ապագա կնոջը։ Մոխրոտիկը ևս ստանում է հրավեր, բայց խորթ մայրն ասում է, որ նա կարող է մասնակցել պարահանդեսին միայն այն ժամանակ, երբ կմաքրի ամբողջ տունը և կգտնի իր համար համապատասխան զգեստ։ Զգեստի հարցը լուծում են մկնիկները՝ կարելով նրա համար գեղեցիկ զգեստ։ Բայց քույրերը տեսնելով այդ գեղեցիկ զգեստը պատռում են այն և գնում պարահանդեսի իրենց մոր հետ։ Այդ ժամանակ հայտնվում է փերին և տալիս է մոխրոտիկին այն ամենը, ինչ որ պետք է պարահանդեսի համար։ Վերջացնելուց հետո Փերին զգուշացնում է, որ կեսգիշերից հետո կախարդանքը կանհետանա։ Պարահանդեսի ժամանակ, երբ արքայազնը տեսնում է Մոխրոտիկին, անմիջապես բռնում է նրա ձեռքը և այլևս բաց չի թողնում։ Բայց շուտով մթնում է և դառնում կեսգիշեր։ Մոխրոտիկը զարկերը լսելով փախչում է աստիճանների վրա թողնելով իր կոշիկը։ Արքան հրամայում է ամբողջ թագավորությունով փնտրել անհայտ գեղեցկուհուն կոշիկի միջոցով։ Հաջորդ առավոտյան թագավորությունում լուր է տարածվում, թե ում ոտքին եղավ կոշիկը նա էլ կդառնա արքայազնի հարսնացուն։ Խորթ մայրը հասկանում է, որ այդ գեղեցկուհին Մոխրոտիկն է եղել և փակում է նրան սենյակում։ Մինչ երկու աղջիկները փորձում էին իրենց մեծ ոտքերին հարմարեցնել փոքրիկ կոշիկը, մկնիկները խորթ մոր գրպանից հանում են սենյակի բանալին և ազատում Մոխրոտիկին։ Մոխրոտիկը մտնում է հյուրասենյակ, որպեսզի փորձի կոշիկը, բայց խորթ մայրը կոտրում է այն։ Բայց պարզվում է, որ մյուս ոտքի կոշիկը դեռ Մոխրոտիկի մոտ էր։ Մուլտֆիլմը ավարտվում է հարսանիքի տեսարանով։


== Խոսում են ==
Էյլին Վուդս - Մոխրոտիկ
Էլիանոր Օդլի - Լեդի Դրեմեյն
Ջիմմի ՄաքԴոնալդ - Ժակ, Գաս, Բրունո
Լուիս Վան Ռութեն - արքա, դուքս
Ուիլյամ Ֆիպս/Մայք Դուգլաս(վոկալ) - արքայազն
Ռոդա Ուիլյամս - Դրիզելլա Դրեմեյն
Լյուսիլ Բլիսս - Անաստասիա Դրեմեյն
Վերնա Ֆելթոն - փերի
Ջուն Ֆորեյ - Լյուցիֆեր
Դոն Բարկլայ - սպասավոր
Բեթի Լու Ջերսոն - պատմող


== Հետաքրքիր փաստեր ==
Մոխրոտիկի մասին պատմող հեքիաթներ կան համարյա բոլոր մշակույթներում։ Ամենահին հեքիաթը չինականն է։ Դիսնեյի այս մուլտֆիլմը ստեղծվել է ֆրանսիական հեքիաթի հիման վրա։


== Ծանոթագրություններ ==


== Արտաքին հղումներ ==
http://www.bcdb.com/bcdb/cartoon.cgi?film=28-Cinderella
http://www.rottentomatoes.com/m/1004186-cinderella/
Դիսնեյի պաշտոնական կայքը
Ռոբերտ Զեբելյան

Ռոբերտ Արտակի Զեբելյան (հայերեն՝ Ռոբերտ Արտակի Զեբելյան;մարտի 31, 1984(1984-03-31), Սոչի, ՌԽՖՍՀ, ԽՍՀՄ), հայ ֆուտբոլիստ, հարձակվող։


== Կարիերա ==


=== Ակումբային ===
Ֆուտբոլ խաղալ սկսել է Սոչիում, ապա մարզվել է Կրասնոդարի «Ցենտր Ռ» ֆուտբոլային ինտերնատում։ 2002/2003 թվականներին խաղացել է Սոչիի «Ժեմչուժինա» ակումբում, իսկ նրա կազմալուծումից հետո՝ «Սոչի 04» ակումբում։ 2006 թվականից խաղացել է «Կուբան» ակումբում։ 2006 թվականին դարձել է ակումբի լավագույն ռմբարկու (23 գոլ)։ Հրավիրվել է Ռուսաստանի երիտասարդական հավաքական, բայց մերժել է և որոշել է խաղալ Հայաստանում։ 2006 թվականի նոյեմբերի 15-ին առաջին անգամ խաղադաշտ է դուրս եկել Հայաստանի ազգային հավաքականի կազմում՝ մասնակցելո Ֆինլադիայի դեմ խաղին։ 2008 թվականի սկզբին «Բալթիկից» տեղափոխվել է «Խիմիկ»։2009/10 թվականներին նորից հանդես է եկել «Ժեմչուժինա Սոչի» ակումբում, որի հետ պայմանագիր էր կնքել 2009 թվականի փետրվարին։ 2011 թվականի սկզբին ազատ գործակալի կարգավիճակով տեղափոխվել է Մինսկի «Դինամո» ակումբ։ 2011 թվականի հուլիսի 9-ին պայմանագիր է կնքել Ղազախստանի չեմպիոն Կոստանայի «Տոբոլ» ակումբի հետ։ Մրցաշրջանի ավարտին լքել է ակումբը։


=== Հավաքականում ===
2006 թվականից հանդես է եկել Հայաստանի հավաքականում, որի կազմում իր վերջին խաղն անցկացրել է 2008 թվականին։ 2011 թվականի մարտին հավաքականի գլխավոր մարզիչ Վարդան Մինասյանը նորից հրավիրել է Ռոբերտին՝ նախապատրաստվելու Ռուսաստանի հավաքականի դեմ խաղին։


== Ձեռբերումներ ==
Ռուսաստանի առաջին դիվիզիոնի արծաթե մրցանակակիր – 2006
Ռուսաստանի գավաթի խաղարկության լավագույն ռմբարկու – 2009, 3 գոլ (Ալեքսանդր Կերժակովի հետ միասին)


== Ծանոթագրություններ ==


== Արտաքին հղումներ ==
Профиль игрока на сайте УЕФА Archived 2019-08-07 at the Wayback Machine.
Ֆուտբոլիստի էջը Sportbox.ru կայքում
Վիճակագրությունը National Football Teams կայքում(անգլ.)Ֆուտբոլիստի էջը FootballFacts.ru կայքում
Профиль на сайте footballdatabase.eu(անգլ.)
Интервью на сайте болельщиков ФК «Жемчужина-Сочи» Archived 2019-08-07 at the Wayback Machine.
Ֆուտբոլիստի էջը soccerway.com կայքում(անգլ.)
Կառլեն Ղազարյան (շինարար)

Կառլեն Սարգսի Ղազարյան (մայիսի 29, 1929(1929-05-29), Աշտարակ, Էջմիածնի գավառ, Հայկական ԽՍՀ, ԱԽՖՍՀ, ԽՍՀՄ), հայ ճարտարագետ-շինարար։ ՀԽՍՀ վաստակավոր ճարտարագետ (1972)։


== Կենսագրություն ==
1953 թվականին ավարտել է Երևանի պոլիտեխնիկական ինստիտուտը։
1955-2004 թվականներին աշխատել է Հայպետնախագիծ ինստիտուտում, 1962 թվականից՝ ճարտարապետական արվեստանոցի գլխավոր կոնստրուկտոր։
Կառլեն Ղազարյանի (հեղինակ-կոնստրուկտոր) նախագծերով Երևանում կառուցվել են՝

«Հրազդան» մարզադաշտին կից ծածկած լողավազանը (1956)
ԵՊՀ գլխավոր մասնաշենքը (1957)
Հայճարտշին ԳՀԻ (1967)
«Դինամո» մարզասրահը (1965)
Մոսկվայում՝ Համամիութենական ԺՏՆՑ հայկական տաղավարը (վերակառուցում, 1954)
Արզնիում (1968), Ջերմուկում (1968, 1970) և Հանքավանում (1972)՝ առողջարաններ
Սևանում (1970) և Եղեգնաձորում (1972)՝ մշակույթի տներ
Մեծամոր ավանը (1969-1980)
Կապանում՝ «Դավիթ Բեկ» բնակելի թաղամասը (1985)


== Մրցանակներ ==
Համամիութենական ԺՏՆՑ բրոնզե մեդալ (1984)


== Ծանոթագրություններ ==
! (ալբոմ)

!, The Dismemberment Plan խմբի ալբոմ։ Այն թողարկվել է 1995 թվականի հոկտեմբերի 2-ին DeSoto Records լեյբլում։


== Ստեղծագործությունների ցանկ ==


== Ձայնագրման մասնակիցները ==
Էրիկ Աքելսոն — բաս
Ջեյսոն Քադել — կիթառ
Սթիվ Քամմինգս — հարվածային
Թրեվիս Մորիսոն — վոկալ, կիթառ


=== Տեխնիկական անձնակազմը ===
Էնդի Հարենքո և Դոն Ցիենտարա — ձայնագրում


== Ծանոթագրություններ ==


== Արտաքին հղումներ ==
Ղազար Տեր-Ղազարյան

Ղազար Գրիգորի Տեր-Ղազարյան (1874, Շուշի, Ելիզավետպոլի նահանգ, Կովկասի փոխարքայություն, Ռուսական կայսրություն - օգոստոսի 12, 1958(1958-08-12), Երևան, Հայկական ԽՍՀ, ԽՍՀՄ), հայ խորհրդային քիմիկոս, ֆիզիկոս, ֆիզիկա-մաթեմատիկական գիտությունների դոկտոր (1906), պրոֆեսոր (1935)։


== Կենսագրություն ==
1899-1902 թվականներին սովորել է Ժնևի համալսարանի բնագիտական ֆակուլտետում և ստացել բնական գիտությունների բակալավրի, 1904 թվականին՝ քիմիկոսի կոչում։ 1906 թվականին նշանակվել է Ժնևի համալսարանի ֆիզիկայի, քիմիայի լաբորատորիայի վարիչ։
1910-1917 թվականներին տարբեր աշխատանքներ է կատարել Պետերբուրգում, Բաքվում, Շուշիում, Թիֆլիսում։ 1924-1932 թվականներին եղել է Անդրկովկասյան ֆեդերացիայի պետպլանի արդյունաբերության սեկցիայի նախագահ, 1932-1933 թվականներին՝ Թիֆլիսի կիրառական քիմիայի ինստիտուտի սեկտորի վարիչ, 1934 թվականից՝ Երևանի պետական համալսարանի անօրգանական քիմիայի նորաստեղծ ամբիոնի վարիչ, քիմիայի ֆակուլտետի դեկան։
Արջուկը և գետակում ապրողը

Արջուկը և գետակում ապրողը (ռուս.՝ Медвежон), խորհդային կարճամետրաժ մուլտֆիլմ, որը նկարահանել է Ալլա Գրաչյովան, 1966 թվականին։


== Սյուժե ==
Լինում է չի լինում, մի կենսուրախ արջուկ է լինում, որը սիրում էր առավոտյան զբոսնել։ Մի անգամ նա ուզում է գնալ ծաղիկների դաշտ` իր մայրիկի համար ծաղիկներ հավաքելու, բայց ճանապարհին հանդիպում է նապաստակին, որն ասում է, թե գետակում ինչ-որ չար մեկն է ապրում, և այդ գետի վրայով կամուրջ է անցնում, որի վրայով էլ պետք է անցնի արջուկը։ Արջուկը չի հավատում, և երբ անցնում էր կամրջի վրայով, տեսնում է «ինչ-որ մեկին», որն իրականում հենց իր արտացոլանքն էր։


== Նկարահանող խումբ ==


== Պարգևներ ==
1967` մանկական ֆիլմերի միջազգային երկրորդ փառատոն Գոտվալդովում (այժմ` Զլին),  «Ոսկե կոշիկ» գլխավոր մրցանակ և պարգև` «Նա, ով ժպիտով գա, ժպիտ կստանա» խաղաղության համագործակցության լավագույն լուծման համար։
1967` Բրոնզե մեդալ և Գրագրության, տեղեկատվության և կինոյի տարածման միջազգային կոմիտեի ժյուրիի ՍԻԴԱԼԳ մրցանակ։


== Ծանոթագրություններ ==


== Արտաքին հղումներ ==
«Արջուկը և գետակում ապրողը» մուլտֆիլմը «Անիմատոր.ռու» կայքում
Կիթառահար

Կիթառահար, երաժիշտ, ով կիթառ է նվագում։ Պրոֆեսիոնալ կիթառահարները կարող են մենակատար ստեղծագործություններ կատարել կամ նվագել անսամբլերի կամ լայն դիապազոնով երաժշտական խմբերի կազմում։ Անսամբլում կիթառահարը կարող է կատարել ռիթմ կիթառի (նվագելով բասի հետ ներդաշնակված) կամ սոլո կիթառի դերը (բասի հետ մեկտեղ մեղեդի նվագելով)։ Նույնպես կիթառահարը կարող է նվագակցել ինքն իրեն երգեցողության ժամանակ։ Ներկայումս կիթառահարները նվագում են նորագույն սարքավորման օգնությամբ, օգտագործելով ձայնի ստացման տարբեր ընթացքներ և միջոցներ՝ ակուստիկ, էլեկտրա, կլասիկ, բասային կիթառների սինթետիկ ձայներից մինչև էլեկտրոնային։


== Վիրտուոզ կիթառահարներ ==
«Կիթառահարների կիթառահար» են անվանում ազդեցիկ շոտլանդացի ֆոլկ ռոք երաժիշտ Բերթ Ջենշին։ Նրա հեղափոխականությունը և անկրկնելի խաղը կիթառի վրա մեծ ազդեցություն են ունեցել մի շարք երաժիշտների վրա, այդ թվում նաև Led Zeppelin-ը և Ջոնի Մարը։ Նրա վաղ ձայնագրությունը՝ «Blackwaterside»-ը յուրացրել է Ջիմի Փեյջը։ Այն ձայնագրվել է Led Zeppelin խմբի կողմից որպես «Black Mountain Side»։

Ժանրի յուրաձևությունը, երաժշտության ուղղությունը և կիթառ նվագելու ոճը հիմնականում տարբերում է կիթառահարի ժողովրդականությունը և «ձեռագիրը»։ Հայտնի կիթառահարներից են Անգուս Յանգը, Ջիմի Փեյջը, Ջիմի Հենդրիքսը, Էրիկ Կլեպտոնը և այլն։


== Տես նաև ==
Երգերի հեղինակ
Կիթառ


== Ծանոթագրություններ ==


== Արտաքին հղումներ ==
Բոլոր երկրների կիթառահարները